EkBass/fiwiki-20250220-pages-articles huggingface dataset:
Vincent Price

Vincent Leonard Price, Jr. (27. toukokuuta 1911 St. Louis, Missouri, Yhdysvallat – 25. lokakuuta 1993 Los Angeles, Kalifornia, Yhdysvallat) oli yhdysvaltalainen näyttelijä. Price opiskeli St. Louis Country Day Schoolissa ja Yalen yliopistossa. Hän oli nuoruudessaan kiinnostunut teatterista ja ryhtyi näyttelijäksi vuonna 1935. Hänen ensimmäinen elokuvaroolinsa oli vuonna 1938 elokuvassa Toiminimi järjestää kaiken. Price tuli tunnetuksi lukuisten kauhuelokuvien tähtenä ja näytteli useimmissa Roger Cormanin Edgar Allan Poe -filmatisoinneissa. Price muistetaan myös roolistaan elokuvassa Noidantappajat, jossa hän esitti päähenkilö Matthew Hopkinsia. Pitkän uransa jälkipuoliskolla Price ennätti saavuttaa suosiota muiden muassa kauhuelokuvarooleillaan. Uransa aikana hän toimi myös ääninäyttelijänä, ja hän jatkoi uraansa vanhuutensa päiville. Price näytteli puheosuudet Michael Jacksonin Thriller-albumin (1982) nimiraidalla. Myöhäisiin menestyselokuviin kuuluu Saksikäsi Edward (1990). Price esiintyi urallaan myös paljon radiossa. Hänen tunnetuimpia radiosarjojaan on The Saint (Pyhimys), jossa hän esitti Simon Templaria vuosina 1947–1951Jerry Haendiges Vintage Radio Logs: The Saint ja 1973–1974. Vuodesta 1983 alkaen hän teki kauhuantologiasarjaa Price of Fear.Vincent Price: King of the Grand Guignol Price kuoli 82-vuotiaana sairastettuaan emfyseemaa, keuhkosyöpää ja Parkinsonin tautia. Hänellä on tähti Hollywood Walk of Famella. == Kulinaristi == Vincent Price oli myös tunnettu kulinaristi ja kirjoitti yhdessä Mary-vaimonsa kanssa kaksi keittokirjaa: * A Treasury of Great Recipes, 1965 ja * Mary and Vincent Price's Come into the Kitchen Cookbook, 1970. Price nimettiin Kalifornian viinien kansainväliseksi lähettilääksi, ja esiintyessään Johnny Carsonin Tonight Showssa 21. marraskuuta 1975 hän valmisti kalaa astianpesukoneessa. == Lähteet == ==Aiheesta muualla== * ==Kirjallisuutta== *Raitio, Risto: ”Vinnie matkalla kauhuun, Vincent Price 100 vuotta osa 1”, Filmihullu 3/2011. *Raitio, Risto: ”Poe-tiikkaa korpinnaurun varjosta, Vincent Price 100 vuotta osa 2”, Filmihullu 6/2011. Luokka:Keittokirjailijat Luokka:Yhdysvaltalaiset näyttelijät Luokka:Hollywood Walk of Fame Luokka:Vuonna 1911 syntyneet Luokka:Vuonna 1993 kuolleet
Zoltán Nemere

Zoltán Nemere (20. huhtikuuta 1942 - 6. toukokuuta 2001) oli unkarilainen miekkailija ja olympiavoittaja. Hänen aseenaan oli kalpa. Nemere voitti kalpamiekkailun joukkuekilpailun olympiakultaa Tokiossa 1964 ja Méxicossa 1968. Ennen vuotta 1964 Unkari ei ollut voittanut yhtään olympiakultaa kalvalla – perinteisesti maan vahvin miekkailulaji on ollut säilä. Henkilökohtaisen maailmanmestaruuden Nemere voitti Pariisissa vuonna 1965 sekä joukkuekilpailun maailmanmestaruuden Ankarassa 1970 ja Wienissä 1971. ==Lähteet== * * * sports123.com: miekkailun arvokisatilastoja Luokka:Unkarilaiset miekkailijat Luokka:Unkarilaiset olympiavoittajat Luokka:Vuonna 1942 syntyneet Luokka:Vuonna 2001 kuolleet
István Kausz

István Kausz (18. elokuuta 1932 Budapest – 3. kesäkuuta 2020) oli unkarilainen miekkailija ja olympiavoittaja. Hänen aseenaan oli kalpa. == Saavutukset urheilun saralla == Kausz osallistui olympialaisten kalpamiekkailuun kaksissa kisoissa. Roomassa 1960 ei vielä menestystä tullut, mutta Tokiossa 1964 hän oli mukana ensimmäisessä unkarilaisjoukkueessa, joka voitti olympiakultaa kalpamiekkailussa – perinteisesti maan vahvin miekkailulaji on ollut säilä. Henkilökohtaisen maailmanmestaruuden Kausz voitti Buenos Airesissa vuonna 1962 ja joukkuekilpailun maailmanmestaruuden kotikaupungissaan Budapestissa 1959. == Aktiiviurheilun jälkeen == Kausz toimi urheiluvuosiensa jälkeen ja jopa niiden aikana myös kirurgina. Hän jatkoi tätä työtänsä pitkälle eläkeikäänsä saakka. Kausz toimi Unkarin uintimaajoukkueen johtavana lääkärinä. Kausz kuoli 87-vuotiaana 3. kesäkuuta 2020.https://hvg.hu/sport/20200604_meghalt_kausz_istvan == Lähteet == * * * * sports123.com: miekkailun arvokisatilastoja === Viitteet === == Aiheesta muualla == * Luokka:Unkarilaiset miekkailijat Luokka:Unkarilaiset olympiavoittajat Luokka:Vuonna 1932 syntyneet Luokka:Vuonna 2020 kuolleet
Anna Ottosson

Anna Ottosson (s. 18. toukokuuta 1976 Östersund) on ruotsalainen entinen alppihiihtäjä ja kaksinkertainen arvokisamitalisti, joka keskittyi pääasiassa suurpujotteluun. Ottosson voitti olympialaisissa 2006 pronssia suurpujottelussa,Torino 2006 - Athlete details - Anna Ottosson mikä oli hänen siihen asti ainoa arvokisamitalinsa, kunnes hän voitti Åren MM-kotikisoista hopeaa joukkuekilpailusta. Ottosson voitti urallaan yhden maailmancupin osakilpailun: 23. tammikuuta 2000 Italian Cortina d'Ampezzossa. Hänellä on myös kuusi muuta palkintopallisijoitusta. Ottosson on 166 cm pitkä ja painaa 64 kg. Hän ilmoitti lopettavansa uransa kauden 2006–2007 jälkeen. ==Lähteet== Luokka:Ruotsalaiset alppihiihtäjät Luokka:Ruotsalaiset olympiamitalistit Luokka:Vuonna 1976 syntyneet Luokka:Elävät henkilöt
Douglas Wilmer

Douglas Wilmer (8. tammikuuta 1920 Lontoo – 31. maaliskuuta 2016 Ipswich, Suffolk) oli brittiläinen näyttelijä. Wilmer opiskeli Stonyhurst Collegessa ja Royal Academy of Dramatic Artsissa. Hän teki lavadebyyttinsä vuonna 1945. Varhaisten elokuvien joukkoon lukeutui Rikhard III (1955). Wilmerin elokuvia myöhemmiltä vuosilta olivat Tohtori Fu Manchu – paholaisen palvelija (1966), Sinbad, merten sankari (1973) ja Sherlock Holmesin välkky veli (1975). == Lähteet == == Aiheesta muualla == * Luokka:Brittiläiset näyttelijät Luokka:Vuonna 1920 syntyneet Luokka:Vuonna 2016 kuolleet
Tamás Gábor

Tamás Gábor (24. huhtikuuta 1932 – 6. toukokuuta 2007) oli unkarilainen miekkailija ja olympiavoittaja. Hänen aseenaan oli kalpa. Gábor osallistui olympialaisten kalpamiekkailuun kaksissa kisoissa. Roomassa 1960 Unkari jäi joukkuekilpailussa neljänneksi, mutta Tokiossa 1964 Gábor oli mukana ensimmäisessä unkarilaisjoukkueessa, joka voitti olympiakultaa kalpamiekkailussa – perinteisesti unkarilaiset ovat menestyneet säilällä. Maailmanmestaruuskilpailuissa Gábor sai henkilökohtaisessa kilpailussa pronssia vuonna 1961 ja hopeaa vuonna 1962. Joukkuekilpailun maailmanmestaruuden voittaneeseen joukkueeseen hän kuului vuonna 1959. ==Lähteet== * * * sports123.com: miekkailun arvokisatilastoja Luokka:Unkarilaiset miekkailijat Luokka:Unkarilaiset olympiavoittajat Luokka:Vuonna 1932 syntyneet Luokka:Vuonna 2007 kuolleet
Robert Carradine

Robert Reed Carradine (s. 24. maaliskuuta 1954 Hollywood) on yhdysvaltalainen näyttelijä. Hänen äitinsä oli Sonia Sorel ja isänsä kuuluisa näyttelijä John Carradine. Carradinella on ollut rooleja muiden muassa elokuvissa Sudenpesä (1973), Katkera paluu (1978), Voittamaton ykkönen (1980), Nörttien kosto (1984) ja Nynnyjen kosto II (1987). Hän on 2000-luvulle tultaessa myös esiintynyt sarjassa Lizzie McGuire. Carradine on ollut vuodesta 1990 naimisissa Edie Manin kanssa. Yksi hänen lapsistaan on näyttelijä Ever Carradine. == Aiheesta muualla == * Luokka:Yhdysvaltalaiset näyttelijät Luokka:Vuonna 1954 syntyneet Luokka:Elävät henkilöt
Sworn to a Great Divide

__NOTOC__ Sworn to a Great Divide on Soilworkin seitsemäs studioalbumi, joka julkaistiin 19. lokakuuta 2007. Albumi nousi Suomen virallisen listan sijalle 19. == Kappaleet == # # # # # # # # # # # ;Japanin painoksen bonuskappaleet # * # == Kokoonpano == * Björn "Speed" Strid – laulu * Daniel Antonsson – kitarat * Ola Frenning – kitarat * Ola Flink – basso * Dirk Verbeuren – rummut * Sven Karlsson – kosketinsoitin, samplet == Arvostelut == * AllMusic: AllMusic review * Blabbermouth: 6/10Blabbermouth: CD review * Imperiumi.net: Imperiumi.net: Levyarvio * The Metal Observer: 8/10The Metal Observer: Album review * Metalunderground.com: Metalunderground.com: Album review * Soundi: == Lähteet == == Aiheesta muualla == * * Luokka:Vuoden 2007 albumit Luokka:Soilworkin albumit
Keith Carradine

Keith Ian Carradine (s. 8. elokuuta 1949) on yhdysvaltalainen näyttelijä ja lauluntekijä. Hänet tunnetaan parhaiten Tom Frankin roolista elokuvassa Nashville, Wild Bill Hickokin roolista HBO:n Deadwood-sarjassa, FBI-agentti Frank Lundyna draamasarjassa Dexter ja Yhdysvaltain presidentti Conrad Daltonina Rouva Ministeri -sarjassa. Hän on kuuluisasta suvusta; hänen veljensä on näyttelijä Robert Carradine, velipuolensa näyttelijä David Carradine ja isänsä näyttelijä John Carradine. Carradinellä on neljä lasta; Martha Plimpton, Sorel Carradine, Cade Carradine ja yksi lapsi, jonka ikää tai sukupuolta ei tiedetä. Carradine palkittiin parhaan laulun ("I'm Easy") Oscar- ja Golden Globe -palkinnoilla vuonna 1976. Hän oli ehdolla Grammyn ja vuonna 1984 Emmy-palkinnon saajaksi. Hän esiintyi Tony-palkitussa musikaalissa Will Rogers Follies ja on saanut tähden Hollywood Walk of Famella. Carradinen nykyinen puoliso on Hayley DuMond, jonka hän tapasi 1990-luvulla ja jonka kanssa hän avioitui 18. marraskuuta 2006. == Aiheesta muualla == * * Luokka:Yhdysvaltalaiset näyttelijät Luokka:Yhdysvaltalaiset lauluntekijät Luokka:Hollywood Walk of Fame Luokka:Oscar-palkinnon saajat Luokka:Vuonna 1949 syntyneet Luokka:Elävät henkilöt
Lennart Hyland

Lennart Hyland (24. syyskuuta 1919 – 15. maaliskuuta 1993) oli ruotsalainen tv-juontaja ja toimittaja, joka oli yksi suosituimmista ja tunnetuimmista persoonallisuuksista ruotsalaisen television historiassa. Hänen suurin menestyksensä oli Hylands hörna, joka oli alun perin radio-ohjelma ja joka siirtyi suosionsa takia vuonna 1962 SVT:lle, jossa sitä esitettiin vuoteen 1982 asti. ==Ura== Hyland aloitti toimittajana 16-vuotiaana paikallislehti Tranås-Postenissa, ja siirtyi pian värmlantilaiseen Karlskoga Tidningiin. Parin vuoden kuluttua hänet palkattiin kalmarilaiseen Barometerniin. Vuonna 1945 hän sai harjoittelijan paikan Ruotsin yleisradiosta, joka tuolloin oli nimeltään Radiotjänst. Hyland saavutti suosiota ohjelmillaan, joissa hän toimittajan ominaisuudessa meni työpaikoille kokeilemaan eri ammatteja. Hän myös haastatteli yhteiskunnan vähäosaisia, kuten kodittomia ja alkoholisteja, sekä selosti urheilutapahtumia yhdessä Sven Jerringin kanssa. Vuosina 1951–1954 Hyland juonsi Karusellen-radio-ohjelmaa, jossa vieraili niin tunnettuja kulttuurihenkilöitä kuin tuntemattomiakin ihmisiä. Ohjelma oli Hylandin todellinen läpimurto koko kansan keskuudessa. Vuonna 1954 ohjelma siirtyi television puolelle. Hylandin tunnetuimmaksi tv-ohjelmaksi muodostui kuitenkin Hylands hörna, jota hän juonsi vuosina 1962–1982. Ohjelma oli amerikkalaistyylinen talk show. Vuosina 1977–1980 hän juonsi niin ikään Yhdysvalloista mallinsa saanutta aamuohjelmaa Gomorron Sverige. ==Muuta== Peter Karlssonin laulun sanat Den glider in ovat alun perin lähtöisin Hylandin suusta vuoden 1962 jääkiekon MM-kisoista, jolloin Nisse Nilsson teki voittomaalin Kanadaa vastaan (Den glider in i mål! Den glider in i mål!). ==Yksityiselämä== Hyland syntyi Tranåsissa, Smoolannissa. Hänet on haudattu Tranåsiin. ==Lähteet== Luokka:Ruotsalaiset televisiotoimittajat Luokka:Ruotsalaiset toimittajat Luokka:Vuonna 1919 syntyneet Luokka:Vuonna 1993 kuolleet
Märkää asfalttia

20 suosikkia – Märkää asfalttia on Taneli Mäkelän kokoelma-albumi vuodelta 2001. Levy on osa 20 suosikkia -kokoelmalevysarjaa. == Kappaleet == # # # # # # # # # # # # # # # # # # # # ==Lähteet== Luokka:Vuoden 2001 kokoelma-albumit Luokka:Taneli Mäkelän albumit
Lalaine

Lalaine Ann Vergara-Paras (s. 3. kesäkuuta 1987) on yhdysvaltalainen näyttelijä ja laulaja. == Yksityiselämä == Lalaine syntyi Yhdysvaltain Burbankissa, mutta kasvoi Los Angelesissa. Hänen vanhempansa olivat alun perin kotoisin Filippiineiltä. Lalainella on kolme sisarusta, Marian, Francisco ja Cristina, ja hän on perheen nuorin lapsi. == Ura == === Näyttelijänä === Lalaine tunnetaan parhaiten roolistaan televisiosarjassa Lizzie McGuire, jossa hän oli mukana vuosina 2001–2004. Hän esitti sarjassa nimihahmo Lizzien (Hilary Duff) parasta ystävää Miranda Sanchezia. Lalaine on myös esiintynyt joissakin elokuvissa ja vieraillut esimerkiksi televisiosarjassa Buffy, vampyyrintappaja sen seitsemännellä tuotantokaudella. === Musiikkiura === Vuonna 2003 Lalaine julkaisi ensimmäisen studioalbuminsa Inside Story. Levyn kappaleista kuusi hän on kirjoittanut itse. Vuonna 2005 Lalaine julkaisi EP- levyn nimeltä Haunted. == Elokuvia/TV-sarjoja == Vuosi Suomenkielinen nimi Alkuperäinen nimi Rooli 1999 Annie Annie Kate Border Line Border Line Theresa 2001–2004 Lizzie McGuire Lizzie McGuire Miranda Sanchez 2003 You Wish! You Wish! Abby Buffy, vampyyrintappaja Buffy the Vampire Slayer Chloe 2004 Promised Land Promised Land Norma 2005 Lagot ka... isusumbong kita Lagot ka... isusumbong kita Lalaine 2007 What's Stevie Thinking? What's Stevie Thinking? Miranda Sanchez Her Best Move Her Best Move Tutti Arkov 2008 Royal Kill Royal Kill Jan == Diskografia == *Inside Story (2003) *Haunted (2004) Luokka:Yhdysvaltalaiset elokuvanäyttelijät Luokka:Yhdysvaltalaiset laulajat Luokka:Vuonna 1987 syntyneet Luokka:Elävät henkilöt
Csaba Fenyvesi

Csaba Fenyvesi (14. huhtikuuta 1943 – 3. marraskuuta 2015http://www.nemzetisport.hu/egyeb_egyeni/gyasz-elhunyt-a-haromszoros- olimpiai-bajnok-fenyvesi-csaba-2447843) oli unkarilainen miekkailija ja olympiavoittaja. Hänen aseenaan oli kalpa. Fenyvesi voitti kalpamiekkailun joukkuekilpailun olympiakultaa Méxicossa 1968. Neljä vuotta myöhemmin Münchenin olympialaisissa hän voitti kultaa sekä henkilökohtaisessa kilpailussa että joukkuekilpailussa. Hän osallistui vielä Montréalin 1976 olympialaisiin mutta jäi henkilökohtaisessa kilpailussa seitsemänneksi ja joukkuekilpailussa neljänneksi.Olympics at Sports-Reference.com Joukkuekilpailun maailmanmestaruuden Fenyvesi voitti vuosina 1970, 1971 ja 1978. Henkilökohtaisessa kilpailussa hän sai MM-pronssia vuonna 1970. ==Lähteet== * * * sports123.com: miekkailun arvokisatilastoja * Csaba Fenyvesi Bio, Stats and Results Olympics at Sports-Reference.com ===Viitteet=== Luokka:Unkarilaiset miekkailijat Luokka:Unkarilaiset olympiavoittajat Luokka:Vuonna 1943 syntyneet Luokka:Vuonna 2015 kuolleet
Raili Tiensuu

Raili Kaarina Tuominen (ent. Tiensuu, o.s. Johansson) (13. kesäkuuta 1934 Helsinki – 9. marraskuuta 2018 Helsinki)Kuolinilmoitus, Helsingin Sanomat 27.11.2018 oli suomalainen näyttelijä. Tiensuu työskenteli kiinnitettynä useissa suomalaisissa teattereissa: Kemin, Kuopion, Kotkan, Oulun ja Helsingin kaupunginteattereissa. Lisäksi hän näytteli useissa televisiosarjoissa ja elokuvissa. Vuonna 1976 Tiensuu sai erikoismaininnan Prahan kansainvälisillä filmifestivaaleilla roolistaan Almana televisioelokuvassa "Hänen olivat linnut". Tiensuu oli avioliitossa muusikko Pentti Tiensuun kanssa vuosina 1952–1958 ja näyttelijä Matti Tuomisen kanssa 1966–1996. Tiensuulla oli neljä lasta. Raili ja Matti Tuomisen poika Sakari on myös näyttelijä. Tiensuu oli ohjaaja-näyttelijä Matti Tapion sisar. == Filmografia == * piika-Alma, Hänen olivat linnut (televisioelokuva, 1976) * Salme Hänninen,Vetää kaikista ovista (televisiosarja, 1978) * Hella Wuolijoki, Sodan ja rauhan miehet (televisiosarja, 1978) * rouva Meltomäki, Rauhanranta 12 (televisiosarja, 1979−1981) * Ovaskaisen emäntä, Akaton mies (1983) ja Akallinen mies (1986) * Maija Ketola, Pohjanmaa (1988) * Roimalan taloudenhoitaja, Ihmiselon ihanuus ja kurjuus (1988) * vaimo, Ruusun aika (televisiosarja, 1991) * Maire Harava, Hynttyyt yhteen (televisiosarja, 1994) * Vappu Ahma, Team Ahma (televisiosarja, 1998) * Kaisa Romppainen, Korkeajännitystä – eli sähköä kotiin kuljetettuna (televisiosarja, 2001). == Lähteet == == Aiheesta muualla == * Luokka:Suomalaiset näyttelijät Luokka:Vuonna 1934 syntyneet Luokka:Vuonna 2018 kuolleet
Kolmatta linjaa takaisin (albumi)

20 suosikkia – Kolmatta linjaa takaisin on Fredin kokoelma-albumi vuodelta 1995. Se oli ensimmäinen Fredin tuotannosta koottu 20 suosikkia -sarjan kokoelmalevy. Muut ovat Kun rakkaus voittaa (1997) ja Laula kanssain (2001). == Kappaleet == # # # # # # # # # # # # # # # # # # # # == Lähteet == Luokka:Vuoden 1995 kokoelma-albumit Luokka:Fredin albumit
Praksithea

Praksithea (, ) oli kreikkalaisessa mytologiassa useamman eri naishahmon nimi. * Praksithea, najadi, oli Okeanoksen ja Tethyksen tytär. Hän meni naimisiin Erikhthonioksen kanssa ja synnytti tälle pojan, Pandionin.Apollodoros: Bibliotheke ('Kirjasto') 3.14.6 (engl. käännös) * Praksithea oli Frasimoksen ja Diogenian tytär. Hän meni naimisiin Erekhtheuksen kanssa ja synnytti lapset Kekrops, Pandoros, Metion, Thespios, Eupalamos, Sikyon, Orneus, Prokris, Kreusa, Merope, Khthonia ja Orithyia.Apollodoros: Bibliotheke ('Kirjasto') 3.15.1 (engl. käännös) * Praksithea oli sen naisen nimi, joka kirkaisi nähdessään Demeterin pitävän Metaneiran poikaa Demofonia tulessa polttaakseen tämän kuolevaisen muodon ja muuttaakseen hänet kuolemattomaksi. Tämä keskeytti toimen ja johti lapsen palamiseen tulessa.Apollodoros: Bibliotheke ('Kirjasto') 1.5.1 (engl. käännös) * Praksithea oli Leoksen tytär, joka tarjoutui uhrautumaan sisariensa Theopen ja Eubulen kanssa pelastaakseen Ateenan. * Praksithea oli yksi Thespioksen ja Megameden viidestäkymmenestä tyttärestä. Hän synnytti Herakleelle pojan, Nephoksen.Apollodoros: Bibliotheke ('Kirjasto') 2.7.8 (engl. käännös) == Lähteet == Luokka:Kreikkalainen mytologia Luokka:Najadit
Tulenjohtaja

Tulenjohtaja, eli TJA, on tehtävänimike Suomen puolustusvoimissa. Tulenjohtaja, yleensä upseeri, toimii tulenjohtopartion johtajana. Hänen tehtävänään on ohjata epäsuoraa tulta (tykistö, heittimistö jne.) haluttuun suuntaan ja vaikutukseen yhdessä tulenjohtopartionsa kanssa. Partioon kuuluvat tulenjohtajan lisäksi myös tulenjohtoaliupseeri sekä kaksi miehistön jäsentä – tulenjohtomies ja viestimies. Tulenjohtaja johtaa tykistön tulta, ja ilman tulenjohtajaa tykistön on mahdoton suunnata tulensa monien kilometrien päähän tuliasemistaan. Yleensä yksittäisellä tulenjohtajalla on tosin käytössään vain korkeintaan yksi kranaatinheitinkomppania tai yksi tykistön patteristo. Tarvittaessa voidaan tosin keskittää myös useiden tuliyksiköiden tuli. Tulenjohtaja saa tuliyksikkönsä käyttöön omalta esimieheltään, joka on lähes poikkeuksetta tulenjohtopäällikkö (poikkeuksena jotkin tiedustelutulenjohtajat, jotka saavat käyttöönsä tuliyksiköt suoraan tulenjohtokomentajalta). Maatulenjohdossa tulenjohtajan taistelijaparina toimii jalkaväkijoukkueen johtaja. Meritulenjohdossa (rannikkotykistössä) tulikomennot tulevat puolestaan ylemmästä esikunnasta. Tulenjohtaja kuuluu TJ- ryhmään, johon kuuluvat TJA (tulenjohtaja), TJ-AU (tulenjohtoaliupseeri), tulenjohtomies ja viestimies. Luokka:Tykistö Luokka:Suomen puolustusvoimien koulutushaarat
Seita Vuorela

Seita Merituuli Vuorela (ent. Parkkola, 15. maaliskuuta 1971 Sumiainen – 20. huhtikuuta 2015 Turku)Kuolinilmoitus. Helsingin Sanomat 10.5.2015, s. C 33 oli suomalainen kirjailija, luovan kirjoittamisen opettaja ja valokuvaaja. Vuorela oli kotoisin Keski-Suomesta. Vuorela suoritti ylioppilastutkinnon Jyväskylän Lyseon lukiossa. Hän opiskeli Jyväskylän ja Turun yliopistoissa kirjallisuutta, luovaa kirjoittamista, filosofiaa sekä folkloristiikkaa. Hän asui ja työskenteli sekä Turussa että Helsingissä. Vuorela kirjoitti kuusi nuortenkirjaa Niina Revon kanssa ja kolme omaa romaania. Vuorelan kirjoja on käännetty monille kielille, muun muassa ranskaksi, italiaksi, englanniksi ja saksaksi. Hänen romaanilleen Viima (Une dernière chance) myönnettiin Ranskassa Pépite du roman ado européen -palkinto parhaasta nuortenromaanista vuonna 2011. Vuorelalla on kaksi lasta. == Palkinnot == * Pertsa ja Kilu -palkinto 2010 * Pépite du roman ado européen, 2011 * Tulenkantaja-palkinto, 2013 * Pohjoismaiden neuvoston lasten- ja nuortenkirjallisuuspalkinto, 2013 ;Ehdokkuudet Finlandia Junior -palkintoehdokas, 2002 (yhdessä Niina Revon kanssa), 2006 ja 2016 == Tuotanto == ===Romaanit=== * * * * * * * * * ===Muut=== * Mies, joka rakensi auringon, novelli Gummeruksen, Nuoren Voiman Liiton ja Xeroxin kilpailuantologiassa Novellit 1997 (1997, toim. Silja Hiidenheimo) * Kellarissa on viinivarasto, novelli Tammen kilpailuantologiassa Ryhmä 99 (1999, toim. Silja Hiidenheimo, Jukka Koskelainen & Panu Räty) * * Olivian askarteluopas jouluksi, novelli teoksessa 2000-luvun Decamerone (2007) == Lähteet == == Aiheesta muualla == * Ruttolinna. Pirkkalan kunnankirjaston kirjaesittelyt. * Meet author Seita Parkkola. Kirjastokaista-video * Seita Vuorelan muistokirjoitus Helsingin Sanomissa Luokka:Suomalaiset lasten- ja nuortenkirjailijat Luokka:Suomalaiset valokuvaajat Luokka:Vuonna 1971 syntyneet Luokka:Vuonna 2015 kuolleet
Tuja-malli

Tuja on kansantalouden mikrosimulointimalli jota käytetään valtiovarainministeriössä ja Valtion taloudellisessa tutkimuskeskuksessa. Tietokonesimulaatiolla arvioidaan verotukseen ja etuuksiin tehtävien muutosten vaikutuksia kotitalouksien käytettävissä oleviin tuloihin sekä valtion tuloihin ja menoihin. "Ilman tällaista ohjelmaa ei ole mahdollista laskea tarkasti, mitä jonkin sosiaalietuuden poistaminen tulisi valtion kassalle maksamaan", on Kelan erikoistutkija Anita Haataja sanonut. Tuja on staattinen malli, joka ei huomioi tarkasteltavien muutoksien aiheuttamia käyttäytymisvaikutuksia. Jos tarkasteltava muutos vaikuttaa olennaisesti ihmisten valintoihin, eivät mallin ennusteet ole luotettavia. Tuja-mallia käytetään VM:n päätöksenteon tukena rutiininomaisesti. Siitä saatuja tuloksia pidetään yleensä luotettavina, koska laskelmat perustuvat hyvään aineistoon. Simulaatio pohjautuu noin 10 000 kotitalouden tulo- ja verotietoihin. Keskeinen tietolähde on Tilastokeskuksen keräämä tulonjakotilasto. Tuja on toteutettu APL-ohjelmointikielellä. ==Hauraus== Tuja-mallin ylläpitoon ja laskentaohjelmiin kooditasolla on perehtynyt koko maassa ainoastaan kaksi ihmistä: VATT:n projektipäällikkö Heikki Viitamäki ja VM:n Reino Niinivaara, joka oli mukana mallin kehitystyössä 1980-luvun puolivälissä. "Jos nämä ekspertit jäävät rekan alle, ei kukaan enää osaa käyttää ohjelmaa", on Osmo Soininvaara sanonut (TM 20/2007). Tuja-ohjelmaa käyttävät myös jotkut VM:n virkamiehet, mutta ainoastaan rutiinilaskelmien tekoon. Vero- ja etuusjärjestelmiin tehtävien uudistusten simulointi vaatii perehtyneisyyttä ja ohjelmointitaitoa. ==Mediahuomiota== Entinen peruspalveluministeri Osmo Soininvaara nosti simulaatiomallit esiin valtamediassa. Soininvaara on pyrkinyt edistämään Tujan laajempaa saatavuutta. Tujalla tehtävien väestöpohjaisten tulonsiirto- ja tulonjakoanalyysien tekeminen on Suomessa vähäistä. Heikki Viitamäen mukaan laskelmien tekeminen kansanedustajia varten on rajoitettua resurssien puutteen vuoksi. ==Vastaavat ohjelmat== * Jutta. Turun yliopisto, Palkansaajien keskusjärjestö ja Kela ovat yhteystyössä kehittäneet vastaavanlaista ohjelmaa, Jutta-mallia, jonka käyttö on yksinkertaisempaa. Juttan tavoite on tehdä kansantaloudellisten laskelmien tekeminen mahdolliseksi laajemmalle käyttäjäkunnalle. Osmo Soininvaaran mukaan Jutta voitaisiin ottaa käyttöön valtiovarainministeriössäkin ja Juttan yhdistäminen Tujaan saattaisi olla mahdollista. Jutta on rakennettu C++-ohjelmointikielellä. * Soma. Sosiaali- ja terveysministeriö käyttää Soma- ohjelmaa, joka on periaatteeltaan Tujan kaltainen kansantalouden mikrosimulointimalli. ==Lähteet== *Vähämaa, Miika. 2007. Valtion veroremonttien simulointi kahden miehen käsissä. Tekniikan Maailma 20/2007 s. 132. ==Aiheesta muualla== * * Luokka:Ohjelmistot Luokka:Verotus Suomessa
Kun rakkaus voittaa (albumi)

20 suosikkia – Kun rakkaus voittaa on Fredin kokoelma-albumi vuodelta 1997. Levy on Frediltä toinen osa 20 suosikkia -kokoelmalevysarjassa. == Kappaleet == # # # # # # # # # # # # # # # # # # # # == Lähteet == Luokka:Vuoden 1997 kokoelma-albumit Luokka:Fredin albumit
Laula kanssain (vuoden 2001 albumi)

20 suosikkia – Laula kanssain on Fredin kokoelma-albumi vuodelta 2001. Levy on Frediltä kolmas ja viimeinen osa 20 suosikkia -kokoelmalevysarjassa. == Kappaleet == # # # # # # # # # # # # # # # # # # # # == Lähteet == Luokka:Vuoden 2001 kokoelma-albumit Luokka:Fredin albumit
Verushka

20 suosikkia – Verushka on Hannen kokoelma-albumi vuodelta 1997. Levy on osa 20 suosikkia -kokoelmalevysarjaa. == Kappaleet == # # # # # # (Hanne & Kai Hyttinen) # # # # # # # # # # # # # # == Lähteet == Luokka:Vuoden 1997 kokoelma-albumit Luokka:Hannen albumit
Mare Winningham

Mary Megan ”Mare” Winningham (s. 16. toukokuuta 1959 Phoenix, Arizona, Yhdysvallat) on yhdysvaltalainen näyttelijä, jolla on mittava ura. Hän on voittanut kaksi Emmy-palkintoa, vuosina 1980 ja 1998, ja ollut lisäksi ehdolla muun muassa parhaan naissivuosan Oscarin saajaksi elokuvasta Georgia vuonna 1996. Winningham on esiintynyt muun muassa elokuvissa Threshold (1981), Kuolemaantuomittu (1993), Wyatt Earp (1994), Georgia (1995) ja The Magic of Ordinary Days (2005). Hänet tunnetaan kuitenkin myös televisiosta, kuten sarjoista Greyn anatomia, jossa hänellä oli rooli vuosina 2006–2007. Hän on esiintynyt myös televisiosarjoissa Kova laki: Erikoisyksikkö, C.S.I. New York, Mullan alla ja Teho-osasto. Hänellä on ollut näyttelijäntöiden lisäksi musiikillinen ura. == Yksityiselämä == Winningham sai katolisen kasvatuksen. 2000-luvun alussa hän kääntyi juutalaisuuteen. Hän erosi vuonna 1981 puolisostaan, näyttelijä A Martinezista, ja meni uusiin naimisiin William Mapelin kanssa samana vuonna. Heillä on viisi lasta (s. 1981, 1985, 1987 ja 1988). Heidän avioliittonsa päättyi eroon vuonna 1996. Winninghamin elämässä on ollut myös tragedia: vanhin lapsi teki itsemurhan 14. elokuuta 2005. Mare Winningham avioitui Jason Truccon kanssa vuonna 2008. == Palkinnot == *Camie (2006) *Emmy (1980,1998) *Independent Spirit Award (1996) == Ehdokkuudet == *Daytime Emmy (2004) *Emmy (1986,1996,2004) *Screen Actors Guild Award (1996,1998) *Golden Globe (1998) *Golden Satellite Award (1998) *Oscar Paras naissivuosa (1996) *GableACE (1994) *Independent Spirit Award (1990) *Genie (1983) == Valikoitu filmografia == *Viime hetket (Amber Waves) (1980) *Threshold (1981) *Hallmark Hall of Fame Love Is Never Silent (1985) *Miracle Mile – pelon maili (1989) *Kuolemaantuomittu (1993) *Wyatt Earp (1994) *Georgia (1995) *The Boys Next Door (1996) *George Wallace (1997) *The Maldonado Miracle (2003) *The Magic Ordinary Days (2005) *Greyn anatomia (2006–2007) *Kerro, kerro kuvastin (2012) == Lähteet == == Aiheesta muualla == * Luokka:Yhdysvaltalaiset näyttelijät Luokka:Primetime Emmy -palkinnon saajat Luokka:Vuonna 1959 syntyneet Luokka:Elävät henkilöt
Mihály Fülöp

Mihály Fülöp (10. huhtikuuta 1936 – 27. syyskuuta 2006) oli unkarilainen miekkailija. Hänen aseenaan oli floretti. Fülöp saavutti florettimiekkailun joukkuekilpailun olympiapronssia Melbournessa 1956. Neljä vuotta myöhemmin Rooman olympialaisissa hän sijoittui joukkuekilpailussa neljänneksi. Pariisin maailmanmestaruuskilpailuissa 1957 Fülöp voitti kultaa sekä henkilökohtaisessa kilpailussa että joukkuekilpailussa. ==Lähteet== * * * sports123.com: miekkailun arvokisatilastoja Luokka:Unkarilaiset miekkailijat Luokka:Unkarilaiset olympiamitalistit Luokka:Vuonna 1936 syntyneet Luokka:Vuonna 2006 kuolleet
Bobby Wanzer

Robert Francis ”Bobby” Wanzer (4. kesäkuuta 1921 Brooklyn, New York – 23. tammikuuta 2016) oli yhdysvaltalainen koripalloilija ja koripallovalmentaja. Wanzerin yliopisto oli New Jerseyssä sijaitseva Seton Hall, joka on nostanut kattoon Wanzerin pelinumeron 8. Wanzer pelasi koko ammattilaisuransa vuosina 1948–1957 Rochester/Cincinnati Royalsissa, joka varasi hänet vuonna 1948 kymmenennellä vuorolla. Wanzer voitti Royalsissa NBA:n mestaruuden vuonna 1951. Hänet valittiin viisi kertaa peräkkäin vuosina 1952–1956 NBA:n tähdistöotteluun ja kolme kertaa peräkkäin vuosina 1952–1954 NBA:n kakkostähdistöviisikkoon. Kaudella 1951–1952 hänestä tuli NBA:n ensimmäinen kauden aikana vapaaheitoissa yli 90-prosenttisesti onnistunut pelaaja. Wanzer toimi vuodesta 1955 joukkueensa pelaajavalmentajana; hän valmensi vielä peliuralta vetäytymisensä jälkeen kaudella 1957–1958. Hänet kelpuutettiin vuonna 1987 Basketball Hall of Fameen. == Lähteet == Luokka:Yhdysvaltalaiset koripalloilijat Luokka:Yhdysvaltalaiset koripallovalmentajat Luokka:Vuonna 1921 syntyneet Luokka:Vuonna 2016 kuolleet
Janus Friis

Janus Friis (s. 1976) on tanskalainen yrittäjä, joka tunnetaan parhaiten osallisuudestaan tiedostojenjako-ohjelma KaZaA:n sekä P2P-puhelinohjelma Skype:n kehitykseen. Hän on kehittänyt ohjelmat yhdessä Niklas Zennströmin kanssa. Vuonna 2014 Friisistä tuli toinen Starship Technologies-yrityksen perustajista. Yhtiö kehittää robotteja, joita käytetään ruoka-annosten ja kauppaostosten kotiinkuljetukseen.https://thehub.io/startups/starship- technologies == Lähteet == Luokka:Tanskalaiset yrittäjät Luokka:Tietotekniikan kehittäjät Luokka:Vuonna 1976 syntyneet Luokka:Elävät henkilöt
József Sákovics

József Sákovics (26. heinäkuuta 1927 − 2. tammikuuta 2009) oli unkarilainen miekkailija. Sákovics saavutti florettimiekkailun joukkuekilpailun olympiapronssia Helsingissä 1952. Kalpamiekkailun henkilökohtaisessa kilpailussa ja joukkuekilpailussa hän sijoittui viidenneksi. Neljä vuotta myöhemmin Melbournen olympialaisissa hän saavutti kaksi joukkuemitalia: hopeaa kalvalla ja pronssia floretilla. Rooman 1960 olympialaisissa Sákovics sijoittui kalvan henkilökohtaisessa kilpailussa neljänneksi hävittyään mitaliottelussa Neuvostoliiton Bruno Habārovsille pistein 8–7. Myös kalvan ja floretin joukkuekilpailuissa hän sijoittui neljänneksi. Kalpamiekkailun henkilökohtaisen maailmanmestaruuden Sákovics voitti Brysselissä vuonna 1953. ==Lähteet== * * * sports123.com: miekkailun arvokisatilastoja Luokka:Unkarilaiset miekkailijat Luokka:Unkarilaiset olympiamitalistit Luokka:Vuonna 1927 syntyneet Luokka:Vuonna 2009 kuolleet
Dawson’s Creek

Dawson’s Creek oli yhdysvaltalainen televisiosarja, jota tehtiin vuosina 1998–2003. Sarjan pääosassa olivat muun muassa James Van Der Beek, Katie Holmes, Joshua Jackson, Michelle Williams ja Kerr Smith. Sarja kertoi nuorista ja heidän välisistä suhteistaan. Sarja olikin erityisen suosittu nuorison keskuudessa. == Aiheesta muualla == * Sarjan kotisivut Luokka:1990-luvun yhdysvaltalaiset draamasarjat Luokka:2000-vuosikymmenen yhdysvaltalaiset draamasarjat Luokka:The WB:n televisio-ohjelmat
Täältä ikuisuuteen

Täältä ikuisuuteen voi tarkoittaa seuraavia asioita: * Täältä ikuisuuteen, James Jonesin kirjoittama kirja * Täältä ikuisuuteen, Fred Zinnemannin ohjaama elokuva vuodelta 1953 * Täältä ikuisuuteen, Isto Hiltusen albumi vuodelta 2000 * Täältä ikuisuuteen, Leif Lindemanin albumi vuodelta 2001 * Täältä ikuisuuteen, 1980-luvulla esitetty televisiosarja.
Niklas Zennström

Niklas Zennström (s. 16. helmikuuta 1966 Järfälla) on ruotsalainen yrittäjä. Yhdessä Janus Friisin kanssa he ovat kehittäneet KaZaA- ja Skype-ohjelmistot. Tällä hetkellä hän kehittää P2PTV-sovellus Joostia. Luokka:Ruotsalaiset yrittäjät Luokka:Vuonna 1966 syntyneet Luokka:Elävät henkilöt
Mystikal

Mystikal (Michael Lawrence Tyler, 22. syyskuuta 1970) on yhdysvaltalainen rap- artisti ja näyttelijä New Orleansista. Hän aloitti räppäämisen vuonna 1987 ja onkin uransa aikana työskennellyt mm. Master P:n, Snoop Doggin, Ludacriksen, Busta Rhymesin ja Lil Waynen kanssa. == Ongelmia lain kanssa == Mystikalilla on ollut ongelmissa lain kanssa. Kesäkuun 6. päivä 2003 Tyler tunnusti louisianalaisessa oikeussalissa syyllisyytensä väkivaltaiseen seksuaaliseen hyväksikäyttöön ja kiristykseen. Hänet tuomittiin 15. tammikuuta 2004 vankilaan kuudeksi vuodeksi. Tyler onnistui välttämään elinkautisen vankeusrangaistuksen ns. plea bargainin avulla. Kärsiessään Louisianan osavaltion vankilassa rangaistustaan, Tyleriä vastaan nostettiin syytteet veronkiertorikoksista vuosilta 1998 ja 1999. Liittovaltion oikeus tuomitsi hänet vuodeksi vankilaan, mutta Tyler sai suorittaa vuoden vankeusrangaistuksensa samanaikaisesti kuin rangaistukset seksuaalisesta hyväksikäytöstä sekä kiristyksestä, eikä uusi tuomio näin ollen lykännyt hänen vapautumistaan. Tyler vapautui vankilasta 14. tammikuuta 2010 ja on siitä lähtien asunut rekisteröitynä seksuaalirikollisena Prairievillessa, Louisianassa. Vuonna 2017 uutisoitiin Tylerin olevan syytettynä raiskauksesta. Raiskauksen kerrotaan tapahtuneen 22. lokakuuta vuonna 2016 Legends of Southern Hip-Hop -kiertueen aikana. == Albumit == * 1994: Mystikal * 1995: Mind of Mystikal * 1997: Unpredictable * 1998: Ghetto Fabulous * 2000: Let's Get Ready * 2001: Tarantula * 2004: Prince of the South * 2006: The Man Right Chea == Singlet == * 2000: Shake Ya Ass * 2000: Danger * 2001: Tarantula * 2001: Bouncin' Back (Bumpin' Me Against The Wall) == Lähteet == Luokka:Yhdysvaltalaiset hip hop -artistit Luokka:Seksuaalirikoksista tuomitut henkilöt Luokka:Talousrikoksista tuomitut henkilöt Luokka:Vuonna 1970 syntyneet Luokka:Elävät henkilöt
Massive

MASSIVE () on tietokoneanimaatio- ja tekoälyohjelmisto, jota käytetään suurten agenttijoukkoefektien luomiseen elokuvia ja televisiota varten. Sitä on käytetty muun muassa Tarussa sormusten herrasta. == Yleistä== MASSIVE- ohjelmiston kehitti Stephen Regelous erikoistehosteteollisuutta varten. Sen lippulaivaominaisuutena on kyky luoda tuhansia tai miljoonia agentteja, joista jokainen toimii itsenäisesti. Sumea logiikka mahdollistaa sen, että jokainen agentti reagoi ympäristöönsä yksilöllisesti. Nämä ulkoiset muuttujat vaikuttavat agentin käytökseen ja kontrolloivat liikkeentunnistusanimaatioita luoden realistisen näköisiä hahmoja. MASSIVE sisältää keinoälyominaisuuksien lisäksi vaatesimulaation, räsynukkefysiikan ja GPU-pohjaisen laitteistotason renderöinnin. MASSIVE-ohjelmistolla voi luoda esirakennettuja agentteja, jotka suorittavat tiettyjä tehtäviä, kuten stadium-yleisöagentit, katumellakka- agentit ja yksinkertaiset agentit, jotka kävelevät ympäriinsä ja puhuvat toisillensa. ==Historia== MASSIVE kehitettiin alun perin Wellingtonissa, Uudessa-Seelannissa. Peter Jackson vaati ohjelmistoa, joka mahdollistaisi satojen tuhansien sotilaiden yhtäaikaisen taistelun. Ongelmaa ei ollut ratkaistu elokuvateollisuudessa ennen tätä. Regelous loi Massiven sallien Weta Digitalin luoda erikoisefektejä, erityisesti taistelukohtauksia Taru sormusten herrasta -elokuvatrilogiaan. ==Tuotanto== MASSIVEa on käytetty useissa tuotannoissa, niin kaupallisissa kuin lyhytelokuvissakin, niin pienen kuin suuren skaalan tuotannoissakin. Joitakin merkittäviä esimerkkejä: *Taru sormusten herrasta (elokuvatrilogia) *Narnian tarinat: Velho ja leijona *King Kong (Peter Jacksonin uudelleenfilmatisointi) *Isiemme liput (taistelu- ja joukkokohtausten lisäksi myös Tyynen valtameren ylittäneet merialukset luotiin Massivella) *Carlton Draught: Big Ad *Category 7: The End of the World *Hokkarihemmot *Eragon *Happy Feet *The Ant Bully (ensimmäinen elokuva, joka käytti kasvoanimaatiota Massiven yhteydessä) *Avatar (ihmisjoukkojen lisäksi esimerkiksi kasvit ja alukset simulointiin Massivella) ==Katso myös== *Joukkosimulaatio *Emergenssi *NetLogo - moniagenttiohjelmointikieli ja integroitu mallinnusympäristö *Maya (tietokoneohjelma) ==Aiheesta muualla== *Massive Softwaren virallinen sivusto *Weta Digitalin virallinen kotisivu Luokka:Tietokonegrafiikka Luokka:Ohjelmistot
James Jones

James Ramon Jones (6. marraskuuta 1921 – 9. toukokuuta 1977) oli yhdysvaltalainen kirjailija, joka tunnetaan erityisesti teoksistaan Täältä ikuisuuteen ja Ohut punainen viiva. Jones syntyi 1921 Robinsonissa Illinoisin osavaltiossa. Hän värväytyi armeijaan 1939 ja palveli Yhdysvaltain 25. jalkaväkidivisioonassa ennen toista maailmansotaa ja sen aikana. Sodan alkaessa hänet oli sijoitettu Havaijille ja hän osallistui Guadalcanalin valtaamiseen haavoittuen taistelussa. Jonesin kokemukset sodasta olivat pohjana hänen kuuluisimmille teoksilleen. Hän koki japanilaisten hyökkäyksen Pearl Harboriin, josta kerrotaan hänen esikoisteoksessaan Täältä ikuisuuteen.From Here to Eternity , St. James Encyclopedia of Popular Culture, Gale 2000. Vaatii HighBeam-tilauksen. Romaani Ohut punainen viiva on eksistentialistinen sotakirja, jonka tapahtumat sijoittuvat Guadalcanalin taisteluun. Viimeinen teos Whistle perustuu hänen kokemuksiinsa sotasairaalassa. Fred Zinneman on ohjannut Jonesin kirjaan perustuvan elokuvan Täältä ikuisuuteen (1953). Myös Ohuesta punaisesta viivasta on tehty elokuva, Veteen piirretty viiva (1998), jonka on ohjannut Terrence Malick. == Lähteet == == Aiheesta muualla == * The James Jones Literary Society * James Jones Papers * James Jonesin hautapaikka * Jonesin haastattelu, The Paris Review Luokka:Yhdysvaltalaiset kirjailijat Luokka:Vuonna 1921 syntyneet Luokka:Vuonna 1977 kuolleet
Heroes of the Imagination

Heroes of the Imagination on psytrancea tuottavan 1200 Micrograms -yhtyeen toinen studioalbumi. Levy julkaistiin vuonna 2003. Albumi on omistettu merkittäville keksijöille. ==Kappaleet== # # # # # # # # Luokka:1200 Microgramsin albumit Luokka:Vuoden 2003 albumit
Polyyppi (eläintiede)

Polyyppi on toinen polttiaiseläinten (Cnidaria) kahdesta erilaisesta yksilötyypistä tai elämänvaiheesta. Toinen yksilötyyppi on meduusa. Polyyppi on alustaan kiinnittynyt (sessiili), kun taas usein sen kanssa elinkierrossa vuorotteleva meduusa on pelaginen, toisin sanottuna vapaana uiva. Tämän lisäksi elinkierrossa voi olla uivia toukkavaiheita (planula-toukka). Polyypin perusmuoto on yksinkertainen: ontelovatsaa ympäröivä liereä runko-osa, joka on toisesta päästään kiinnittynyt alustaan jalka- eli tyvilevyllä, ja joka toisessa päässä päättyy suuaukkoon, jota reunustaa säteittäisten pyyntilonkeroiden kehä. Runko voi olla pitkä ja kapea tai se voi olla lyhyt ja leveä (kuten merivuokolla). Lonkerot voivat olla lyhyitä tai pitkiä, niitä voi olla lukuisia tai vain muutama. Lonkerot toimivat tunto- ja pyyntieliminä. Niissä olevat polttiaissolut lamauttavat saaliin. Polyypeilla (ja meduusoilla) on kaksi solukerrosta, ulkoinen ektodermi ja sisäinen endodermi, sekä niiden välinen hyytelömäinen mesoglea, joka sisältää muun muassa kollageenisäikeitä. Tietyissä eläinryhmissä polyypit esiintyvät erillisinä yksilöinä (esimerkiksi Hydra, merivuokot), toisissa ne taas muodostavat runkokuntia jossa polyypit kasvavat toistensa päällä, putkimaisilla stoloni-varsilla toisiinsa kiinnittyneinä (esimerkiksi runkopolyyppi Cordylophora, korallit). Yksilöiden ruoansulatusontelot yhdistyvät toisiinsa keenosarkki-putkistolla. Runkokunnan polyypit voivat olla erilaistuneet eri tehtäviin kuten ravinnonottoon, puolustukseen ja lisääntymiseen. Polttiaiseläinten pääjaksossa on neljä luokkaa, joista polyyppi- ja meduusavaiheiden vuorottelua elinkierrossa esiintyy varsinaisilla meduusoilla (Scyphozoa), kuutiomeduusoilla (Cubozoa) sekä polyyppieläimillä (Hydrozoa). Monilta polyyppieläimiltä meduusavaihe kuitenkin puuttuu tyystin. Näin on esimerkiksi yleisellä lampipolyypillä (Hydra). Myös korallieläimiltä (Anthozoa), joihin myös merivuokot (Actiniaria) kuuluvat, meduusavaihe puuttuu. Eläimillä, jotka esiintyvät sekä polyyppeina että meduusoina, polyyppi on suvuttomasti lisääntyvä vaihe, meduusa taas suvullisesti lisääntyvä vaihe. Polyyppi tuottaa silmikoimalla (strobiloimalla) uivia meduusoja, joiden rakenne muistuttaa nurin käännettyä polyyppia. Meduusoilla on sukurauhaset, ja hedelmöityksen tuloksena syntyy vapaasti uivia toukkia, jotka lopulta kiinnittyvät pohjaan ja kehittyvät uusiksi polyypeiksi. ==Lähteet== *Maailman eläimet. Selkärangattomat. Tammi 1989. ISBN 951-30-6534-0 Luokka:Polttiaiseläimet vi:Thủy tức
The Time Machine (1200 Microgramsin albumi)

The Time Machine on psytrancea tuottavan 1200 Micrograms-yhtyeen kolmas studioalbumi. Levy julkaistiin vuonna 2004. == Kappaleet == # # # # # # # # # Luokka:1200 Microgramsin albumit Luokka:Vuoden 2004 albumit
Breathless (Camelin albumi)

Breathless on britannialaisen, progressiivista rockia esittävän Camel-yhtyeen kuudes studioalbumi vuodelta 1978. Albumi on Camelin viimeinen, jolla soittaa alkuperäinen kosketinsoittaja Peter Bardens, joka erosi yhtyeestä ennen albumin kiertueen alkua. Albumin materiaali on hieman kaupallisempaa kuin yhtyeeltä oltiin totuttu, sillä yhtye pyrki saamaan itselleen enemmän radiosoittoa. Esimerkiksi kappale ”Summer Lightning” sisältää vaikutteita tuolloin suositusta diskomusiikista. Perinteisemmän kuuloisia Camel-kappaleita ovat ”The Sleeper” ja ”Echoes”. == Musiikki == Breathless eroaa musiikillisesti Camelin edellisistä albumeista, sillä se yhdistelee progressivista rockia, poppia ja jazzia. Tyyliin vaikutti uusi tuottaja Mick Glossop. Breathless oli monille Camelin faneille shokki ja jakoi heidän mielipiteensä voimakkaasti. Avauskappale ”Breathless” on iloinen kappale, joka tyylillisesti muistuttaa basisti Richard Sinclairin aiempaa Caravan-yhtyettä. Sitä seuraava pitkä ”Echoes” on lähempänä Camelin perinteistä musiikkityyliä.Powell, Mark: Camel. Breathless-albumin remasteroidun CD- version kansilehti (Esoteric Recordsing, ECLEC 2155) 2009. ==Kappaleet== A-puoli # # # # # B-puoli # * # # # ==Kokoonpano== *Andrew Latimer - kitara, laulu *Peter Bardens - kosketinsoittimet *Andy Ward - rummut, lyömäsoittimet *Richard Sinclair - bassokitara, laulu *Mel Collins - huilu, saksofonit ==Arvostelut== * Allmusic () linkki == Lähteet == Luokka:Camelin albumit Luokka:Vuoden 1978 albumit
Zarja

Zarja (, ) on Kansainvälisen avaruusaseman ensimmäinen kiertoradalle viety moduuli. == Ominaisuudet == Zarjassa on kolme telakoitumiskohtaa, yksi kummassakin päässä ja yksi keskellä. Siinä on kaksi 10,67 m kertaa 3,35 m aurinkopaneelia ja kuusi nikkeli-kadmiumparistoa. Näillä saadaan 3 kilowatin keskimääräinen teho. Zarjan 16 polttoainetankissa on tilaa 6 tonnille polttoainetta. Siinä on 24 isoa ohjausmoottoria, 12 pientä ohjausmoottoria ja kaksi suurta moottoria suuremmille kiertoradanmuutoksille. *Pituus: 12,56 m *Halkaisija: 4,11 m *Aurinkopaneelin pituus: 10,67 m *Aurinkopaneelin leveys: 3,35 m *massa: 19 300 kg == Laukaisu == Zarja laukaistiin Proton-raketilla Baikonurin avaruuskeskuksesta 20. marraskuuta 1998 400 km:n korkuiselle kiertoradalle. Luokka:Kansainvälinen avaruusasema
SIG Sauer Mosquito

SIG Sauer Mosquito on sveitsiläisen Swiss Armsin valmistama .22 LR -kaliiperinen massasulkuinen, itselataava pistooli. Asetta voidaan käyttää joko yksi- tai kaksitoimisena. Ase ei ole tarkkuusase, vaan soveltuu lähinnä ampumisen harjoitteluun tai loukkuaseeksi metsästäjille. Ase muistuttaa ulkoisesti SIG Sauerin mallia P226, ja on valmistajan ilmoituksen mukaan mitoitukseltaan 90 % mallista P226. Aseessa on polymeerirunko ja piipun alapuolella on kiinteä picatinny-kisko, johon voi erillisen sovitteen avulla kiinnittää vaikkapa kiikaritähtäimen tai punapistetähtäimen. Aseessa on sivuttaissuunnassa säädettävä takatähtäin. Korkeussäätöä takatähtäimessä ei ole. Aseessa on vireestäpäästömekanismi ja ase on varmistimen lisäksi lukittavissa kiinteän, sisäänrakennetun lapsilukon avulla. Aseessa on myös lipasvarmistin, joka estää aseen laukeamisen mikäli lipas ei ole paikallaan. Aseen laukaisuvastus on yksitoimisena 1,8 kg ja kaksitoimisena 5,5 kg. Ase toimitetaan Sigin logolla varustetussa kovassa, muotoon puristetussa muovilaukussa, kahdella lippaalla, toisella luistin palautusjousella, lukitusavaimella ja kahdella vaihtojyvällä varustettuna. ==Kenttäpurku== Aseen kenttäpurku ei vaadi työkaluja, vaan tapahtuu kääntämällä aseen vasemmalla puolella oleva salpa alakautta 180 astetta etuasentoon. Tämän jälkeen vedetään luisti taakse samalla nostaen luistia takapäästään. Kun luisti työnnetään takaisin eteen, se irtoaa. Tämän jälkeen myös palautusjousi ja ohjain irtoavat ja ase on kenttäpurettu. ==Kokoaminen== Ase kootaan kenttäpurun jälkeen asentamalla palautusjousi paikalleen asennettuine ohjaimineen runkoon, laittamalla luisti paikoilleen taaksepäin vetämällä samalla luistia painaen ja sitten työntämällä luisti johteita myöten eteen. Tämän jälkeen käännetään luistin lukitussalpa alakautta takaisin purkua edeltäneeseen asentoonsa. ==Kohdistaminen== Ase on tehtaalla valmiiksi kohdistettu 25 metrille niin, että tähtäyspiste on taulun mustan alueen alareuna. Korkeuskohdistus tehdään jyvää vaihtamalla. Aseen mukana tulee aseessa paikallaan olevan lisäksi kaksi erikorkuista vaihtojyvää, jolla ase kohdistetaan eri matkoille. Jyvä irtoaa nostamalla sitä ylöspäin. Sivuttaiskohdistus tehdään takatähtäimen säätöruuvia kiertämällä. Kaiken kaikkiaan osumapistettä voidaan siirtää 8 cm 25 metrin matkalla. Jos osumat ovat oikealla, säätöruuvia kierretään myötäpäivään. Jos osumat ovat vasemmalla, säätöruuvia kierretään vastapäivään. ==Puhdistaminen== Koska aseen runko on tehty polymeerimuovista, tulee tämä ottaa huomioon puhdistamisessa. Esimerkiksi liuottimia ei saa käyttää, koska aseen runko saattaa vahingoittua. Muuten kyseisen aseen puhdistukseen pätevät tavanomaiset puhdistusrutiinit. ==Lähteet== *Sig Sauer Mosquiton omistajan käsikirja ==Aiheesta muualla== *SIG Sauer – Mosquito *Harrastajien koeammuntaraportti eri patruunoilla (Hölkkäri On Web) Luokka:Pistoolit
Ohut punainen viiva

Ohut punainen viiva voi tarkoittaa seuraavia asioita: * Ohut punainen viiva, brittien 93. jalkaväkirykmentin toiminta Krimin sodassa. * Ohut punainen viiva, James Jonesin kirja vuodelta 1962. * Ohut punainen viiva, Andrew Martonin ohjaama elokuva vuodelta 1964. he:הקו האדום
Basaari

thumb|Suuri basaari Istanbulissa. Basaari, persiaksi bāzār, on persialaisperäinen sana kauppakadulle tai paikalle. Sana tarkoittaa "paikkaa jossa voi kuljeskella". Basaari voi olla avoin tai katettu, esimerkiksi Istanbulin Suuri basaari on katettu katu tai tori.} ( Internet Archive) Basaarit kuuluvat erityisesti islamilaiseen kaupunkirakentamisperinteeseen. Basaareissa on usein suljettavia myyntipaikkoja, jotka ovat pysyviä kaikenlaisen tavaran myyntipaikkoja ja jotka perinteisesti muodostavat kaupungin liike-elämän keskuksen. ==Lähteet== ==Aiheesta muualla== Luokka:Markkinapaikat Luokka:Lähi-itä
Manifesti

Manifesti ( ’julistus’ < manus ’käsi’ + festus ’kosketeltava’) on julkinen periaatteiden ja aikomuksien kirjallinen ilmoitus, joka usein käsittelee poliittisia aiheita, mutta manifesti voi myös ilmaista kirjoittajansa elämänkatsomusta tai taiteellisia periaatteita. Uskonnollisista asioista kertovaa manifestia sanotaan uskontunnustukseksi. Myös tiettyjä historiallisia säädöksiä on nimitetty Suomessa manifesteiksi. == Etymologia == Sana manifesti on tullut suomeen todennäköisesti ruotsista, mutta alkujaan sana on latinaa (manifestum). Sana manifesto on esiintynyt englannin kielessä ensimmäistä kertaa vuonna 1620 ja manifest ruotsin kielessä 1644. Suomen kirjakielessä sana on ensimmäistä kertaa mainittu vuonna 1742. == Erilaisia manifesteja == ===Poliittiset manifestit=== Poliittisia manifesteja ovat muun muassa Yhdysvaltain itsenäisyysjulistus (1776), Karl Marxin ja Friedrich Engelsin Kommunistinen manifesti (1848) ja Francis Shaefferin A Christian Manifesto (1982). Joissain parlamentaarisissa demokratioissa poliittiset tekijät valmistavat vaalimanifesteja joilla he asettavat tietyn suunnan vaalituelle. Vaalivoittajalla, jonka manifesti sisältää lakisääteisiä ehdotuksia, on yliarvoinen päättämisvalta uusien lakiehdotusten asettamisessa. Vaalimanifestien asema on heikentynyt viime vuosikymmenien aikana, usein sen vuoksi, että vaalivoittaja on joko jättänyt manifestin huomiotta, lykännyt manifestin toimeenpanoa tai ollut kokonaan toteuttamatta manifestitoimintaperiaatetta. Toinen nimitys manifestille on puolueperiaate, jota on käytetty varsinkin Pohjois-Amerikassa. Suomen suuriruhtinaskunnassa tiettyjen säädösten ruotsinkielisenä otsikkona oli manifest ja suomenkielisenä otsikkona julistuskirja. ===Taiteen manifestit=== Taiteessa manifesti liittyy avantgarden toimintastrategiaan, jossa taiteen etujoukoksi julistautunut ryhmä ilmaisee suunnan tai liikkeen taiteellisia ideoita tai aikomuksia. Taiteellisia manifesteja ovat muun muassa Jean Moreasin Symbolistinen manifesti (1886), Luigi Russolon Hälyjen taide (1913), Filippo Tommaso Marinettin Futuristinen manifesti (1915) ja André Bretonin Surrealismin manifesti (1924). File:Manifest I of De Stijl.JPG|Theo van Doesburg: De Stijlin manifesti (1918). File:Stijl vol 04 nr 08 p 124.jpg|Theo van Doesburg: De Stijlin manifesti (1921). File:Art Concret Manifesto.jpg|Konkretistien manifesti (1930). File:Stuckists Turner Prize manifesto front.jpg|Stuckistien manifesti Turner-palkinnosta (2000). ===Teknologian manifestit=== Teknologisia manifesteja ovat muun muassa Donna Harawayn A Cyborg Manifesto (1985), Theodore Kaczynskin Teollinen yhteiskunta ja sen tulevaisuus (1995), Eric S. Raymondin The Cathedral And The Bazaar ja 17 ammattilaisohjelmoijan The Agile Manifesto (2001). == Katso myös == * Modernismi * Avantgarde * Helmikuun manifesti * Kielimanifesti * Maaliskuun manifesti * Marraskuun manifesti * Postimanifesti * Russellin–Einsteinin manifesti == Aiheesta muualla == *Manifestos.net * Luokka:Seulonnan keskeiset artikkelit